Tere tulemast saatesse!
Viimastel nädalatel on lahvatanud pinged mitmes kohas põhjarindel,
mis süvendab konflikti võimalust. Kas oleme sõja lävel,
kuigi osalevad riigid kannatavad siseriiklike rahutuste all?
Iisraeli julgeolekuväljakutseid analüüsivad
brigaadikindral reservis Yossi Kuperwasser,
JCPA Keskuses Lähis-Ida asjade projektijuht. Tere tulemast! - Aitäh.
Istanbulist osaleb dr Nir Boms,
Tel Avivi Ülikooli Moshe Dayani Keskuse teadlane.
Tere tulemast. - Aitäh.
Stuudios on minuga TV7 analüütik Amir Oren.
Meenutage meile viimaseid arenguid Iisraeli põhjarindel.
Lähis-Ida ja teiste maade riigimängudes
on Iisrael nagu rahvusvaheline malemeister,
kes peab simultaane mitmete teiste riikidega.
Viimasel ajal on palju toimunud. Nagu 2. Maailmasõja ajal
oli telg Saksamaa, Jaapani ja Itaalia vahel,
on hetkel sarnane nn vastupanutelg Iraani, Süüria
ja Hezbollah' vahel, kel on Liibanonis märkimisväärne võim.
Iisrael pidi ründama Iraani rajatisi Süürias.
Juhtumisi hukkus rünnakus
Hezbollah'ga seotud Liibanoni võitleja.
Hezbollah püüdis surma eest kätte maksta, kuid ebaõnnestus,
ja Iisrael valmistus uueks kättemaksurünnakuks.
Järgmise juhtumi taga ei olnudki Hezbollah',
vaid mõned selle liitlased, kelle palkas Iraan,
mitte tingimata iraanlased ise.
Ka teistes moslemimaades on militante ja kõik pole araablased.
Kuna Iisrael peab Süüria valitsust vastutavaks
igasuguse Süüriast lähtuva tegevuse eest,
ründas Iisrael objekte Süürias. - Täpselt.
Kindral Kuperwasser ei tohi kindlasti rääkida kõike, mida teab.
Tahaksin saada ülevaadet sellest, mis sõnumit edastab Iisrael
oma sõjalise ja diplomaatilise tegevusega.
Iisrael on hoiatanud Liibanoni
ründamast Iisraeli kodanike, sõdurite või suveräänsuse vastu.
Süüria pool toimunud intsidendis osales neli militanti,
keda toetas potentsiaalselt Iraan. See pole veel päris kindel.
Nad siiski teostasid oma kavatsused ja Iisrael vastas sellele avalikult,
rünnates Süüria baase al-Quneitra maakonnas.
Samas on tundmatud lennukid
pommitanud jõuliselt ka objekte
Iisraeli ja Süüria piiril al-Bukamali piirkonnas
ning Deir ez-Zori maarajoonides Süüria ja Iraagi piiril.
Neil juhtudel rünnati karmilt Iraani objekte.
Seal hukkus vähemalt 15 militanti,
ning Iraani taristu ja relvalaod kandsid olulist kahju.
Kas kõik need juhtumid kuuluvad mängu juurde,
mida Amir Oren nimetas mitmemõõtmeliseks malemänguks?
Selle mängijaiks on erinevad tegijad Lähis-Idas,
kes kõik püüavad kehtestada oma punaseid hoiatusjooni
kaugemale teiste suunas.
Arvan, et oleme kokkupõrke veerel Iraaniga.
Nad kasutavad selleks ka oma agente nagu Hezbollah't.
Olulisim küsimus on selles, mis on Iraani saatus,
ja täpsemalt öeldes, mis on Iraani tuumaprogrammi saatus.
Iraan püüab tagada arengut oma tuumaprogrammis.
Iraani meelehärmiks sai see tugeva tagasilöögi
plahvatuses Natanzi tuumatehases,
mis lükkas edasi uute tsentrifuugide koostamise graafikut.
See on nende tuumaprogrammi oluline osa.
Iraan püüab hirmutada Iisraeli rünnakuid tegemast
ja arvab, et Iisrael on nendega kuidagi seotud.
Seepärast vajab Iraan Süüriasse ja Liibanoni tugevaid jõuvarusid,
millega Iisraeli rünnata, kui viimane peaks tuumaprojekti ohustama.
Nende jõuvarudega
püüatkse lisaks Iisraelile heidutada ka USAd.
Samas käib võitlus valmiduste arendamises,
mida Iraan püüab teha koos Hezbollah'ga.
Küsimus on selles, millised on mängureeglid,
kui Iisrael Süürias tegutseb?
On selge, et kui Iisrael ründab mõnd objekti Liibanonis,
teeb Liibanonis tegutsev Hezbollah õigustatult kättemaksurünnaku.
Kõik teavad seda. Iisrael tegutseb tagajärgedest täiesti teadlikuna.
Viimaste aegadeni kuulus mängureegleisse,
et kui Iisrael ründab Hezbollah' aktiviste Süürias,
ei pea Süüria, Iraan ja Hezbollah' tingimata kätte maksma.
See käib mängureeglite juurde.
Kui paari nädala eest hukkus Hezbollah' aktivist,
kartis rühmitus, et kui nad kätte ei maksa,
oleks uueks reegliks see, et Iisrael võib rünnata Hezbollah' agente,
kui Hezbollah' ja Iraan püüavad tõhustada oma täppisrünnakuvõimeid.
Tasub meeles pidada, et paari kuu eest oli sarnane olukord,
kui Iisrael hoidus nende agente ründamast,
kui nood Liibanoni naasid. Iisrael koputas auto katusele,
kuid tagas nende turvalisuse.
Auto hävines, kuid aktivistid kannatada ei saanud.
Hezbollah'ga võis olla vaikiv kokkulepe, et agendid ohtu ei satu.
Nüüd tabas Iisrael agenti
ja Hezbollah' tegi selgeks, et ei aktsepteeri seda.
Seepärast tegi Hezbollah 27. juulil operatsiooni Põhja-Golanil
ja operatsiooni Lõuna-Golanil Süüria poolt piiri 2. augustil.
Nii taheti heidutada Iisraeli nende objekte ründamast,
ilma olukorda lahinguks eskaleerimata.
Iisrael vastas, et ei aktsepteeri seda ja toonitas,
et maksab rünnakute eest karmilt kätte ja seda tasub meeles pidada.
Seni on Iisrael rünnanud
nii Golanil tegutsenud agentide kui nende läkitajate vastu.
Kuid Liibanonis hoidus Iisrael liikuvaid terroriste ründamast
teiste mängureeglite tõttu.
Dr Boms, esitan kaks küsimust.
Kas Iisraelil on õnnestunud heidutada Liibanoni, arvestades,
et Iisrael on tõstnud valmisolekutaset ja valmistunud kättemaksurünnakuks
nii Hezbollah' kui Liibanoni infrastruktuuride vastu?
Kui Hezbollah' tahaks rünnata Iisraeli,
kas ta teeks selle pärast kõike toimunut teoks?
Ja teine küsimus: Iisraeli relvajõudude ja Venemaa vahel
on Süürias töötanud koordineerimismehhanism,
et nende relvajõud omavahel kokku ei põrkuks.
Lisaks on paigutatud Vene sõjaväepolitseinikke
otsustavatele aladele Iisraeli piiri lähedal.
Need tagavad Iisraeli ja Venemaa kokkuleppe alusel,
et Iraan sinna ei pääse.
Viimatised sündmused piiridel näitavad siiski,
et see ei pea tingimata paika.
Alustame viimasest. Tasub meeles pidada,
et juuni toimus tähtis kohtumine,
kus osalesid Iisraeli, Venemaa
ja USA riikliku julgeoleku juhid.
Sihiks Süüria konflikti lahendamine ja katse mõista,
kuidas lahendada erinevaid probleeme eriti Lõuna-Süürias.
Sellele järgnesid huvitavad avaldused, kuid vähe tegevust selle suhtes,
et iraanlased lükatakse Iisraeli piirilt teatud kaugusele.
See on seotud Venemaa, Iisraeli ja USA huvidega.
Venemaa tahab Süüriasse stabiilsust.
Nad ei taha, et Iisrael aeg-ajalt iraanlasi pommitab.
See ei edenda stabiilsust.
Seepärast lubas Venemaa iraanlased kaugemale ajada.
Teatud mõttes Venemaa püüdiski seda teha ja jätkab seda,
kuid mitte nii tugevalt, et see õnnestuks.
Kokkupõrgete vältimise mehhanism on ka teatud turvatsooniks.
Sellega tagatakse, et kui Iisrael teeb sadu õhurünnakuid,
ning vahel ka maismaarünnakuid Iraani ja selle agentide vägede
ning Hezbollah' vastu, ei tabata kogemata venelasi.
See mehhanism on tulemuste osas hästi töötanud.
Sellele vaatamata Venemaale Iisraeli tegevus ei meeldi.
Iisrael on siiski selgeks teinud, et Iraani ei saa lasta piirile lähemale
Süüriast Iisraeli vastu rindejoont looma.
See on Iisraeli jaoks punane joon, mida ületada ei lubata.
Iraan ja Hezbollah' püüavad pidevalt leida vahendit,
näitamaks, et nad suudavad Iisraelile kahju teha.
See on seotud küsimusega,
kas heidutus on Hezbollah't mõjutanud.
Hezbollah'l hetkel probleeme jagub. Liibanoni olukord on raske.
Majandusseis ja finantskriis on Hezbollah' raskustesse ajanud.
Osadel meeleavaldustel nõutakse neutraalsust.
See tähendab, et Liibanon peaks erapooletuks jääma.
Meenutan, et Hezbollah, kes on Liibanoni valitsuses,
osaleb Süüria sõjas ja tal on oma armee.
Neutraalsus tähendaks Hezbollah' desarmeerimist.
Nii peab Hezbollah' näitama oma töövõimet
ja alal hoidma vastupanurinde lippu.
Kui ta tahaks tõeliselt konflikti õhutada, võiks ta seda teha.
Ta ei saadaks varitsejaid piirile sõdurite vastu,
vaid tulistaks ka rakette.
Arvan, et nad liiguvad noateral, mõistes, et Iisrael vastab karmilt.
Iisrael on seda oma avaldustes rõhutanud.
Hezbollah teab,
et kokkupõrge võib kahjustada kogu rühmituse hanget.
Arvan, et heidutamine mõjub osaliselt, kuid tasub meeles pidada,
et need pooled ei tegutse alati mõistuspäraselt.
Mõju avaldab ka Iraan, kel on vahel erinevad huvid.
Konflikti võimalus pole täiesti välistatud.
Kuid usun, et viimatised sammud tugevdasid heidutust.
Täpselt. - Enamik meist panelistidest
ei oma juurdepääsu Iisraeli kogutavale salainfole.
Vahel ei lase liigne info märgata kaine mõistuse kalkulatsioone.
Kindral Kuperwasser oli eelmise aastakümne alguses too isik,
kes hindas kogu Iisraeli riigi olukorda
seoses armee jurisdiktsiooniga.
Iisraeli luure heaks. - Täpselt. Ning armeeluurele üldiselt.
Üks tema eelkäijaist teadis 1967. a,
et meie käes oli saladokument:
Egiptuse ja Süüria vaheline leping,
mis oli Egiptuse osas siduv vaid teatud juhtudel.
Selline juhus oleks Iisraeli otserünnak Süüria vastu.
Nii arvas Iisrael, et kuna ta iial sellist rünnakut ei käivita,
ei saa Süüria Egiptuselt toetust
ja Nasser ei saada vägesid Siinaile
Iisraeli vägede tähelepanu Süüria rindelt eemale juhtima.
Iisrael aga eksis. Info oli võrratu,
kuid võidutsesid teistsugused kalkulatsioonid.
See, mida meie siin arutame, võib olla olulisem
kui otsustajate arutelud, kui neil on liiga palju luureinfot.
Täpselt. Kindral Kuperwasser, küsin just 27. juuli intsidendi kohta
Iisraeli-Liibanoni piiril,
kui Hezbollah rakk püüdis sisse tungida.
Teatud raportite järgi pääses rakk Iisraeli poolele,
kuid ees oodanud Iisraeli väed sundisid raku taganema.
Iisrael oli saanud raku suhtes infot ja juhiseid
vaatluspostil olnud 19-aastaselt sõdurilt.
Tahan küsida Liibanoni perspektiivi kohta.
Üks juht ütles kohe pärast intsidenti,
et olukord näitas selgelt,
et Liibanon pole enam valitseja oma territooriumi lõunaosas.
Poolteist nädalat hiljem lahkus Liibanoni välisminister äkki ametist.
Ta tõdes, et valitsus ei soovi uuendusi,
millega meeldida IMF-ile ja rahvusvahelisele üldsusele,
kes võiksid päästa Liibanoni majanduskriisist.
Tollesama välisministri sõnul ühines ta valitsusega,
kuna soovis teenida Liibanoni rahvast, keda ta riigi bossiks nimetas.
Seejärel ütles ta, et kahjuks peab Liibanon
olema meele järgi mitmele bossile, mis viitas muidugi Hezbollah'le.
Liibanoni valitsus on peaminister Diabi juhtimisel
Hezbollah'-meelne.
Kui otsustav on Iisraeli jaoks Liibanoni stabiilsus?
Mil määral otsustab asju Beirutis praegu Iraan?
See ongi Liibanonis probleemiks - kelle käes on ohjad?
Hezbollah'lt oodatakse vastust,
sest see on Liibanoni organisatsioon.
Ta esitleb end kui Liibanoni kaitsjat ja kilpi,
mistõttu ta ei saa loobuda relvadest.
Paljud liibanonlased süüdistavad siiski õigustatult,
et Hezbollah' on Iraani tööriist. See peab paika.
Kogu praegune episood on seotud Iraani kavatsusega kindlustada,
et ta saaks kasutada Hezbollah't
Iisraeli ja USA heidutamiseks,
nii et nood ei teeks midagi Iraani tuumaprogrammi vastu.
Seda, et Iraan tahab toimetada Hezbollah'le täppisrakette,
pole vaja Liibanoni kaitseks, vaid Iraani kaitseks.
Kogu Hezbollah' võitlus Iraani eest Süürias
pole kuidagi seotud Liibanoniga.
Liibanoni rahva meelest tantsib Hezbollah' Iraani pilli järele
ega seisa liibanonlaste huvide eest.
Seetõttu Hezbollah kardab,
kuna ei taha Liibanoni ohtu seada
üksnes Iraani patroonide teenimiseks.
See on üks põhjus, miks Hezbollah kardab.
Iisrael rõhutas, et kui rühmitus peab end Liibanoni kilbiks,
on see plahvatusohtlik kilp. Kui ta peaks Iisraeli tõsiselt ründama,
ründab Iisrael 2-3 korda tõsisemalt Hezbollah't ja Liibanoni.
Tasub meeles pidada, et varem tegutses Iisrael ettevaatlikult.
2006. a sõjas hoidus Iisrael Liibanoni objekte ründamast.
Ta keskendus Hezbollah' objektidele,
ja sihtmärkidele, mis aitasid otseselt Hezbollah't.
Täna on Hezbollah valitsuses. Hezbollah ongi Liibanon.
Seepärast teeb Iisrael selgeks, et halvimal juhul
võime tegutseda viisil, mis läheb Liibanonile kalliks maksma
ning Liibanon on juba niigi kaoses.
Seepärast peab Hezbollah'
oma manöövrite suhtes ettevaatlik olema.
Muidugi ei saa ta öelda, et ei tee probleemide tõttu midagi.
Ta püüab rünnata sõjalisi objekte piiratud moel,
marginaalsetel piirialadel,
kus konflikti süttimise võimalus on piiratud.
Arvan, et ta jätkab üritamist,
kuna on juba kaks korda ebaõnnestunult üritanud.
Iisrael hoidus esimesel korral konflikti alustamast
ja lubas hezbollalastel lahkuda ilma neid ründamata.
Seepärast viis Hizbollah tegevuse Süüria poole piiri.
Hezbollah' jaoks on küsimus endiselt lahtine.
Tasub meenutada, et Hezbollah'l on nüüd kiire teiste probleemidega.
Hariri kohtuprotsessi värske otsuse järgi
on Hezbollah süüdi Liibanoni endise peaministri mõrvas.
Otsus tekitab Hizbollah'le märkimisväärseid probleeme.
Tähelepanu suundub lähipäevil sinna.
Absoluutselt. Dr Boms, küsin Süüriaga seotud asjade kohta.
Rääkisime Süüria lõunarindest, kuid põhjarindel Türgiga
on olukord pingestunud demilitariseeritud tsoonis.
Türgi ja Venemaa leppisid kokku piirkonnas olukorda leevendada.
Mõte oli kergendada ka Lääne-Euroopa muret selle suhtes,
et Süüriast hakkab Euroopasse taas uusi pagulasi tulvama.
Kas rõhuasetuse siirdamine lõunast põhja on seotud sellega,
et al-Hasakah' piirkonnas
on nähtud üha rohkem rünnakuid ja kokkupõrkeid?
Kas need viivad tähelepanu eemale Iisraeli piirilt põhja poole?
Kas Iraani režiim suudab ja tahab võimalust kasutada,
nüüd kui pilgud on põhja suunatud,
ja püüda Iisraeli piiril midagi korda saata?
Kindral Kuperwasser ütles selgelt,
et Iraan ja Hezbollah tahavad kättemaksu Iisraeli armeele
ning ehk ka Iisraeli kodanikele ja suveräänsusele.
Ma ei ühendaks kõiki malelaudu.
Loomulikult tunnevad Hezbollah' ja Iraan vajadust kätte maksta.
Iisraeli ja Hezbollah' malelaual on Hezbollah' kaotajarollis olnud.
Kõik selle katsed ja plaanid on nurjunud,
kui ohvreid kokku lugeda. Hezbollah' on saanud matta sõdureid
ja teisi nii Süürias, Iraagis kui teistel tandritel
ning nüüd on nad vastamisi ka kättemaksurünnakuga Liibanonis.
Iisrael on seni võidukas olnud.
Iisrael peab hoiduma olukorrale õli tulle valamast
ja tekitamast kättemaksurünnakute keerist.
Iraan ja Hezbollah' tunnevad vajadust demonstreerida,
et on oma kutsumuse osas veel elus ja terved.
Türgi rinde osas pole agendades midagi uut.
Erdoğan on püüdnud sihikindlalt sundida Süüria põgenikke
Tagasi Süüria poole.
Ta on püüdnud luua pagulastsooni
või pigem Süüria sunniitide tsooni,
mis eraldaks kuride alad,
nii et ei saaks taas kurdide kaarti kasutada.
Need asjad on olnud koroonaajastu võimalused.
Kui isikud, nagu Erdogan, arvavad, et maailm ei vaata,
mõtlevad nad, et võivad minna kaugemale ja teostada oma plaane,
sest maailm on muuga hõivatud ja seetõttu ehk ei reageeri.
Amir Oren, saateaeg on otsakorral.
Küsin veel sõjalise õppuse "Enduring Lightning 2" kohta.
Selles osalesid USA CENTCOM-i ja Iisraeli õhujõud,
kes treenisid ühiselt 5. põlvkonna F-35 ja F-35i hävitajatega.
Mis tähendust omab õppus hetkel just Iraani suhtes?
On see märk?
On küll, kuid see räägib ka
Iisraeli armee uhketest võimetest.
Ühel rindel tegutsetakse sündmuste koreograafina.
See on pigem Bruce Lee kui Robert E. Lee tegevus.
Nii Iisrael kui Hezbollah demonstreerivad oma võimeid.
Kummalgi polnud inimohvreid.
Kuid vastuseks sinu küsimusele -
Iisraeli õhujõud võivata lennata kaugele, kiiresti ja tugevalt,
nagu ka kõik teised õhujõud, ja see on Pärsia lahel teada.
See on tänaseks kõik.
Aitäh saates osalemast dr Nir Boms,
kindral Kuperwasser ja Amir Oren.
Aitäh, head vaatajad! Järgmise korrani!
Tõlge: Monika Jaaguri